钦定古今图书集成/明伦汇编/官常典/第006卷 > 应劭风俗通 > 《过誉》
## 钦定古今图书集成/明伦汇编/官常典/第006卷 > 应劭风俗通 > 《过誉》

司空颍川韩棱，少时为郡主簿。太守兴被风病，恍忽误乱，棱阴扶辅其政，出入二年，署置教令，无愆失。兴子尝出教欲转徙吏，棱执不听。由是发露被考，兴免官，棱坐禁锢。章帝即位，一切原除也。

谨按《易》称“守位以仁。”《尚书》“无旷庶官。”《诗》云：“彼君子兮，
不素餐兮。”《论语》：“陈力就列，不能者止。”《汉典》：吏病，百日
应免，所以恤民急病，惩俗逋慝也。今兴官尊任重，经
略千里，当听讼侍祠，班诏劝课，早朝旰食，夕惕若厉，
不以荣禄为乐，而以黔首为忧。位过招殃，灵督其舋，
风疾恍忽，有加无瘳。棱统机括，知其虚实。当听上病，
以礼，选引何有？上欺天子，中诬方伯，下诳吏民，扶辅
耄乱，政自己出，虽幸无阙，罪已不容于诛矣。“为人谋
而不忠，爱人而以姑息，凡人不可，况于君子乎？”上令
兴负贪昧之罪，子被署用之愆，章问汹赫，父子湮没。
执事如此，谓礼义何？棱宜禁锢终身，《中原》非是。

“汝南陈茂君” ，因为荆州刺史。时南阳太守灌恂，本名清能，茂不入宛城，引车到城东，为友人卫修母拜到州恂。先是茂客仕苍梧，还到修家，见修母妇，说修坐事系狱当死，因诣府门，移辞乞恩。随辈露首入坊中，容止严恪，须眉甚伟。太守大惊，不觉自起立，赐巾延请，甚嘉敬之，即焉出修。南阳士大夫谓恂能救解修，茂弹绳不挠。修竟极罪，恂亦以他事去。南阳疾恶，杀修，为之语曰：“卫修有事，陈茂治之；卫修无事，陈茂杀之。”

谨按《春秋》，“王人之微，处于诸侯之上，坐则专席，止则
专馆”，朱轩驾驷，威烈赫奕。就恂素为官速谤，当便入
传，引见诘问，纠其赃状，以时列闻。文王日昃不暇食，
周公坐而俟旦。且非为己私，皆公也。何有忘百姓涂
炭之急，便乃光昭旧交之问乎？鲍宣州牧行部，多宿
下亭，司直举劾，以为轻威捐命，坐之刑黜。今茂泯弃
天常。进止由己，孰使毁之？小人誉之，自我为之。古人
病诸，以为大讥。茂与修善，犹鸱鸮之爱其子，适所以
害之者。

度辽将军安定皇甫规。威明连在大位，欲退避弟，数上病，不见听。会友人上郡太守王旻物故，规素缟到下亭迎丧，发服送之。因令客密告并州刺史胡芳，言规擅远军营赴，私违公，当。及举奏，答曰：“威明欲得避弟，故作激发。我为朝廷惜其功用，何能为此私家计耶！”规后为中郎将，督并、凉、益三州，时有党事，惧见及，因先自上言。“臣前荐故太常张”才任将帅，是附党也。又臣《论输左校》时，太学生张凤等上书讼臣，是为党人所附也。昔有畏舟之危而自投水者，盖忧难于处，乐其亟决。

谨按《诗》云：“淑人君子，其仪不忒。”其仪不忒，正是四国。
《传》曰：“一心可以事百君，百心不可事一君。”《论语》：夫子
温良恭俭，让以得之。立朝忘家，即戎忘身。身且忘之，
况于弟乎？方殊俗越溢，大为边害，朝廷比辟，公旰食
规，义在出身，折冲弭难，而诛伐已定，当见镇慰，何有
挟功，苟念去位。弟实隽德，不患无位，而徒阘茸，何所
堪施？彊推毂之乱仪干度。孝武皇帝为骠骑将军霍
去病治第舍，敕令视之，曰：“匈奴不灭，何以家为？”去病
外戚末属，一切武夫，尚能抗节洪毅，而规世家纯儒，
何独负哉？又以党事先自劳衒，如有白验，其于及己，
而形兆求不可得。唯是从何惮于病，曰：“畏舟之危，自
投于水，忧难于处，乐其亟决主，幸必”不坐。《太誓》有云：
“民之所欲，天必从之。天作孽，犹可违；自作孽，不可逭；
人之所忌，天自取之。”盖、严、杨恽勋著王室，言事过差，
皆伏大辟。以隆主威。抑骄侵也，规顾弟，私也；离局奸
也，诱巧诈也，畏舟慢也，四罪是矣，杀决可也。

江夏太守河内赵仲让，举司隶茂材，为高唐令。密乘轝车，径至高唐，变易名姓，止都亭中十馀日，默入市里，观省风俗。已，呼亭长问：“新令为谁，从何官来，何时到也？” 曰：“县已遣吏迎。” 垂有起居，曰：“正我是也。” 亭长怖遽，拜谒竟，便具吏。其日入舍，乃谒府，数十日无故便去。为郡功曹，所选颇有不用，因称狂乱首，走出府门。太守以其宿有重名，忍而不罪。后为大将军梁冀从事中郎将。冬月坐庭中，向日解衣裘捕虱，已因倾卧，厥形悉表露。将军夫人襄城君云：“不洁清，当亟推问。” 将军叹曰：“是赵从事绝高。”

士也。他事若此，非一也。

谨按《诗》云：“不愆不忘，率由旧章。”《左氏传》曰：“旧章不可
无也。”凡张官置吏，为之律度，故能摄固其位，天下无
觊觎也。今仲让不先谒府，乃径到县，俱谍吏民，尔乃
入舍。《论语》：升车必正立，执绥，不内顾，不掩不备，不见
人短见。《礼记》：户有二屦，不入，将上堂，声必扬。家且犹
若此，况于长吏乎？君子之仕，行其道也。民未见德，唯
诈是闻，远荐功曹，策名委质，就有不合，当徐告退。告
既待放，须起乃逝，何得乱道？进退自由，傲狠天常，若
无君父。《洪范》陈五事，以貌为首；《孝经》列三法，以服为
先。仲让居有田业，加之禄赐，势可免冻馁之厄，未必
须冬日之煖也。利不体皆此也。河内，殷之旧都，国分
为三，康叔之风既激，而纣之化由存。其俗。士大夫本
矜好大言而少实行。